Diari Oficial de la Generalitat Valenciana


Sumari del DOGV 6751, del 11-04-2012 (2012/2613)

Notificació de la sentència dictada en el juí verbal número 362/2010.
---------------------------------------------------------------------

### Dades del document

Número de DOGV
:   6751

Data del DOGV
:   11-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2613


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el juí verbal número 362/2010. [2012/2613]  
Vicente Sorní Pérez, secretari judicial del Jutjat de Primera Instància número 20 de València, mitjançant este edicte faig saber:  
Que en este Jutjat se seguix el juí verbal amb el número 362/2010, a instàncies de Seguros Bilbao, Compañía Anónima de Seguros y Reaseguros, representat per la procuradora Lidón Jiménez Tirado, contra Yerai Rojo Serra, José Manuel Mendoza Morillo, Mapfre, en representació legal, entitat asseguradora Groupama, Construcciones y Contratas Roye, SL, i Martimor, en el qual s'ha acordat en el dia de la data notificar la sentència dictada en estes actuacions al demandat José Manuel Mendoza Morillo, que es troba en parador desconegut, que té l'encapçalament i la dispositiva que literalment diu així:  
«Sentència número 0215/2011  
València, 29 de juliol de 2011  
María del Carmen Moreno Martínez, magistrada del Jutjat de Primera Instància número 20 de València, he vist estes actuacions de juí verbal, seguides amb el número 362/2010, a instàncies de Seguros Bilbao, Compañía Anónima de Seguros y Reaseguros, representada per la procuradora Lidón Jiménez Tirado i defesa per l'advocada Celia Agustí Fabra, contra Yerai Rojo Serra, l'asseguradora Mapfre, representats per la procuradora Amparo García Ballester, qui en virtut de substitució de poder va ser reemplaçada per la procuradora Elisa Pascual Casanova, i defesos per l'advocat José Benito García Robledo, i contra José Manuel Mendoza Morillo i l'entitat asseguradora Groupama, representada esta última pel procurador José Antonio Ortenbach Cerezo i defesa per l'advocada Isabel Montesinos Martínez, s'han acumulat les actuacions de juí verbal número 1194/2010, seguides davant del Jutjat de Primera Instància número 25 a instàncies de la mercantil Martimon, SL, contra la mercantil Construcciones y Contratas Roye, SL, Yerai Rojo Serra, Mapfre Familiar, SA, José Manuel Mendoza Morillo i l'entitat asseguradora Groupama Plus Ultra, i en atenció als següents:  
  
/?/  
Dispositiva  
l. Que amb l'estimació de la demanda formulada per la procuradora Lidón Jiménez Tirado, en nom i representació de l'entitat Seguros Bilbao, Compañía Anónima de Seguros y Reaseguros, es va formular demanda de juí verbal contra Yerai Rojo Serra i l'asseguradora Mapfre, i contra José Manuel Mendoza Morillo i l'entitat asseguradora Groupama, en reclamació de huit-cents seixanta-tres euros amb seixanta-tres cèntims (863,63 €), import pagat com a indemnització per danys materials patits pel vehicle assegurat per esta, Seat Ibiza, matrícula 6393-UAO, quan, estant degudament estacionat va ser impactat pels vehicles Mercedes P790 7147-AJS, propietat de Construcciones y Contratas Roye, SL, conduït per Yerai Rojo Serra i assegurat per Mapfre Familiar, SA, i Skoda Superb 1174-TJK, propietat i conduït per José Manuel Mendoza Morillo i assegurat per l'entitat asseguradora Groupama, a causa de la pèrdua de control i desplaçament d'estos cap al lloc on es trobava a conseqüència de la prèvia col·lisió entre estos per no respectar la senyalització dels semàfors que regula la intersecció dels carrers Jesús i Sant Francesc de Borja, pels quals circulaven respectivament, i condemne Yerai Rojo Serra i l'asseguradora Mapfre que paguen solidàriament entre ells a la demandant la quantitat de 431.815 euros, més l'interés especificat en el fonament de dret 5é, i igualment condemne els codemandats, José Manuel Mendoza Morillo i l'entitat asseguradora Groupama, que paguen conjuntament i solidàriament entre ells a l'entitat demandant els 431.815 euros restants, més l'interés en la forma determinada en el fonament de dret 5é.  
  
S'imposen les costes a la part demandada.  
2. Que estime la demanda deduïda per la procuradora Amparo García Ballester, en nom i representació de la mercantil Martimon, SL, contra la mercantil Construcciones y Contratas Roye, SL, Yerai Rojo Serra, Mapfre Familiar, SA, José Manuel Mendoza Morillo i l'entitat asseguradora Groupama Plus Ultra, en reclamació de tres mil sis-cents dos euros amb noranta-sis cèntims (3.602,96 €) com a indemnització per danys ocasionats amb motiu de la circulació, al vehicle Citroën Xsara, matrícula 5879-WKH, propietat de la demandant, quan el dia 2 d'octubre de 2009, es trobava degudament estacionat, va ser impactat pels vehicles Mercedes C220 954l-FGV, propietat de Construcciones y Contratas Roye, SL, conduït per Yerai Rojo Serra i assegurat per Mapfre Familiar, SA, i Skoda Superb 0202-NLI, propietat i conduït per José Manuel Mendoza Morillo i assegurat per l'entitat asseguradora Groupama, a causa del desplaçament d'estos cap al lloc on es trobava a conseqüència de la prèvia col·lisió entre ells per no respectar la senyalització dels semàfors que regula la intersecció dels carrers Jesús i Sant Francesc de Borja pels quals circulaven respectivament, i condemne Construcciones y Contratas Roye, SL, Yerai Rojo Serra, Mapfre Familiar, SA, que paguen conjuntament i solidàriament a Martimon, SL, 1.801,48 euros i, així mateix, condemne José Manuel Mendoza Morillo i l'asseguradora Groupama que abonen també de manera solidària els 1.801,48 restants a l'entitat Martimon, SL, i en ambdós casos incrementat este import amb l'interés en la forma determinada en el fonament jurídic 5é.  
  
  
S'imposen les costes a la part demandada.  
Contra esta sentència es podrà interposar un recurs d'apel·lació, que es prepararà davant d'este Jutjat en el termini dels cinc dies següents de la seua notificació.  
No s'admetrà el recurs als condemnats al pagament de la indemnització si, en preparar-lo, no acrediten haver constituït depòsit en l'establiment destinat a este efecte de l'import de la condemna incrementat amb els interessos i recàrrecs exigibles.  
Esta és la meua sentència, que pronuncie, mane i firme».  
  
I perquè valga d'edicte de notificació de la sentència al demandat, José Manuel Mendoza Morillo, en parador desconegut, estenc este edicte, que es fixarà en el tauler d'anuncis d'este Jutjat i es publicarà en el Diari Oficial de la Comunitat Valenciana.  
  
València, 21 de febrer de 2012.- El secretari judicial: Vicente Sorní Pérez.